Mestská časť Bratislava–Dúbravka

Materiál na rokovanie 
Miestneho zastupiteľstva
8. decembra 2009

Návrh Všeobecného záväzného nariadenia mestskej časti Bratislava-Dúbravka č. ..../2009 zo dňa ....................... o určení výšky príspevku a spôsobe jeho platby na čiastočnú úhradu nákladov v školách a školských zariadeniach 
__________________________________________________________________________________________

							

Predkladateľ                                                                      Materiál obsahuje :
Ing. Ján Sandnter		                                             1. Návrh uznesenia
starosta                                                                                2. Stanovisko komisií
                                                                                            3. Dôvodová správa                                                                                                          
                                                                                            4. Návrh VZN

                                                                       
 Zodpovedný
 PaedDr. Marta Žáčková			
 vedúca oddelenia školstva, kultúry,
 športu a materských škôl

Spracovateľ 
Mgr. Ľubica Szilasiová
odborný zamestnanec 

                                      
 Návrh  uznesenia 

Miestne zastupiteľstvo mestskej časti Bratislava-Dúbravka

 s ch v a ľ u j e

Návrh Všeobecného záväzného nariadenia mestskej časti Bratislava-Dúbravka č. ..../2009 zo dňa ............................ o určení výšky príspevku a spôsobe jeho platby na čiastočnú úhradu nákladov v školách a školských zariadeniach 

Stanovisko komisií:

Komisia školstva, kultúry, mládeže a športu na svojom zasadnutí dňa 19. novembra 2009  prerokovala Návrh všeobecne záväzného nariadenia mestskej časti Bratislava-Dúbravka  č. ..../2009 zo dňa ..................... o určení výšky príspevku a spôsobe jeho platby na čiastočnú úhradu nákladov v školách a školských zariadeniach a odporučila  ho predložiť do miestneho zastupiteľstva bez pripomienok

Komisia životného prostredia  na svojom zasadnutí dňa 18. novembra 2009  prerokovala Návrh všeobecne záväzného nariadenia mestskej časti Bratislava-Dúbravka  č. ..../2009 zo dňa ..................... o určení výšky príspevku a spôsobe jeho platby na čiastočnú úhradu nákladov v školách a školských zariadeniach a odporučila  ho predložiť do miestneho zastupiteľstva bez pripomienok

Komisia legislatívno-právna, mandátová a hospodárenia s majetkom  na svojom zasadnutí dňa 16. novembra 2009  prerokovala Návrh všeobecne záväzného nariadenia mestskej časti Bratislava-Dúbravka  č. ..../2009 zo dňa ..................... o určení výšky príspevku a spôsobe jeho platby na čiastočnú úhradu nákladov v školách a školských zariadeniach a odporučila  ho predložiť do miestneho zastupiteľstva s pripomienkami legislatívno-technického charakteru. Pripomienky boli zapracované do návrhu VZN pred zasadnutím MR

Dôvodová správa

	Miestne zastupiteľstvo mestskej časti Bratislava-Dúbravka podľa § 15 ods. 2 písm. a) zákona č. 377/1990 Zb. o hlavnom meste Slovenskej republiky Bratislave v znení neskorších predpisov, § 6 ods. 1 zákona Slovenskej národnej rady č. 369/1990 Zb. o obecnom zriadení v znení neskorších predpisov, § 6 ods. 24 zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov sa uznieslo na všeobecne záväznom nariadení (VZN) mestskej časti Bratislava-Dúbravka č. 4/2008 zo 16. 9. 2008 novelizované VZN č. 4/2009 zo 7. 4. 2009 o výške mesačného príspevku za pobyt dieťaťa v materskej škole v zriaďovateľskej pôsobnosti MČ Bratislava-Dúbravka, o výške mesačného príspevku na čiastočnú úhradu nákladov na činnosti školského klubu detí v zriaďovateľskej pôsobnosti MČ Bratislava-Dúbravka, o výške príspevku na čiastočnú úhradu nákladov a podmienky úhrady v školskej jedálni v zriaďovateľskej pôsobnosti MČ Bratislava-Dúbravka.

Všeobecne záväzné nariadenie je potrebné vydať z niekoľkých dôvodov:

a)  Súčasné všeobecne záväzné nariadenie nemá zadefinovanú dochádzku dieťaťa do materskej školy v čase letných prázdnin a ak by bola prerušená prevádzka materskej školy zapríčinená závažnými dôvodmi zriaďovateľa bez možnosti zaradenia dieťaťa do inej náhradnej materskej školy

b) V spomenutom všeobecne záväznom nariadení nie sú zaradení dospelí stravníci (zamestnanci škôl a školských zariadení v zriaďovateľskej pôsobnosti mestskej časti Bratislava-Dúbravka) a cudzí stravníci, ktorí sa môžu so súhlasom zriaďovateľa a príslušného regionálneho úradu verejného zdravotníctva stravovať v školskej jedálni.

c) Ministerstvo školstva Slovenskej republiky vydalo aktualizované finančné pásma nákladov na nákup potravín na jedno jedlo podľa vekových kategórií stravníkov a príspevkov zákonného zástupcu dieťaťa a žiaka vo výške nákladov na nákup potravín účinné od 1. januára 2010.

d) Súčasné všeobecne záväzné nariadenie neobsahuje informáciu o príspevku na nákup potravín na jedno jedlo pre dieťa alebo žiaka, u ktorého podľa posúdenia ošetrujúceho lekára zdravotný stav vyžaduje osobitné stravovanie.

e) Súčasné všeobecne záväzné nariadenie nemá definovaný mechanizmus na prípadnú zmenu finančných pásiem. Prípadnú zmenu finančných pásiem nákladov na nákup potravín na jedno jedlo podľa vekových kategórií stravníkov a príspevku zákonného zástupcu dieťaťa a žiaka vo výške nákladov na nákup potravín môže podľa novelizovaného VZN uskutočniť zriaďovateľ po prerokovaní s riaditeľom školy, vedúcou školskej jedálne, stravovacou komisiou školy a príslušnou radou školy. 

f) Všeobecne záväzné nariadenie je dôležité aj z dôvodu, že v súčasnom sa uvádzajú hodnoty okrem Eur ešte v slovenských korunách.

	Pripomienky jednotlivých oddelení a komisie legislatívno-právnej, mandátovej a hospodárenia s majetkom boli legislatívno-technického charakteru a boli do návrhu VZN zapracované pred zasadnutím miestnej rady. Materiál bol prerokovaný v miestnej rade 24. novembra 2009 bez pripomienok.

V rámci doložky predkladáme nasledovné informácie:
1.	Rozpočtová doložka
•	schválenie predkladaného návrhu nepredpokladá dopad na obecný rozpočet
2.	Finančná doložka
•	schválenie predkladaného návrhu nebude mať finančný dopad na obyvateľov mestskej časti Bratislava-Dúbravka
3.	Ekonomická doložka
•	schválenie predkladaného návrhu nebude mať dopad na hospodárenie podnikateľskej sféry mestskej časti Bratislava-Dúbravka
4.	Environmentálna doložka
•	schválenie predkladaného návrhu nebude mať dopad na životné prostredie
5.	Doložka zlučiteľnosti
uvedený návrh je v súlade so zákonom č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov

N á v r h
Všeobecne záväzné nariadenie
mestskej časti Bratislava-Dúbravka č. ../20..
z ............................
o určení výšky príspevku a spôsobe jeho platby na čiastočnú úhradu nákladov
v školách a školských zariadeniach 
 
Miestne zastupiteľstvo mestskej časti Bratislava-Dúbravka podľa § 15 odsek 2 písm. a) zákona Slovenskej národnej rady č. 377/1990 Zb. o hlavnom meste Slovenskej republiky Bratislave v znení neskorších predpisov, § 6 ods. 1 zákona Slovenskej národnej rady č. 369/1990 Zb. o obecnom zriadení v znení neskorších predpisov, § 28, § 114 a § 140 zákona č. 245/2008 Z. z. o výchove a vzdelávaní (školský zákon) a o zmene a  doplnení niektorých zákonov a § 6 ods. 24 zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov sa uznieslo na tomto všeobecne záväznom nariadení: 

§ 1
Úvodné ustanovenie

1)	Pre účely tohto nariadenia sú školami materské školy a školskými zariadeniami školské kluby detí a školské jedálne.
2)	Výška stanoveného príspevku v materských školách a v školských kluboch detí sa mení v súvislosti s úpravou súm životného minima pre jedno nezaopatrené dieťa podľa osobitného predpisu). 
3)	Výšku stanoveného príspevku v materských školách a v školských kluboch detí podľa tohto nariadenia zverejní riaditeľ základnej školy a riaditeľ materskej školy obvyklým spôsobom.

§ 2
Pôsobnosť všeobecne záväzného nariadenia

Toto všeobecne záväzné nariadenie (ďalej len „nariadenie“) určuje výšku príspevku a spôsob jeho platby na čiastočnú úhradu nákladov v školách a školských zariadeniach zákonným zástupcom detí a žiakov a a výšku príspevku na čiastočnú úhradu nákladov a podmienky úhrady v školskej jedálni, ktoré budú uhrádzať školám a školským zariadeniam v zriaďovateľskej pôsobnosti mestskej časti Bratislava-Dúbravka.

§ 3
Materská škola
 
(1)	Za pobyt dieťaťa v materskej škole prispieva zákonný zástupca dieťaťa na čiastočnú úhradu výdavkov mesačne na jedno dieťa príspevok vo výške 15% životného minima pre jedno nezaopatrené dieťa). 
(2)	Príspevok uhrádza zákonný zástupca dieťaťa materskej škole vopred, najneskôr do 10. dňa v príslušnom kalendárnom mesiaci. Príspevok v materskej škole sa neuhrádza za dieťa ak:
a)	má jeden rok pred plnením povinnej školskej dochádzky,
b)	zákonný zástupca dieťaťa predloží riaditeľovi materskej školy doklad o  tom, že je poberateľom dávky v hmotnej núdzi a príspevkov k dávke v hmotnej núdzi podľa osobitného predpisu),
c)	je umiestnené v zariadení na základe rozhodnutia súdu,
d)	má prerušenú dochádzku do materskej školy na viac ako 30 po sebe nasledujúcich  kalendárnych dní z dôvodu choroby alebo vážnych rodinných dôvodov preukázateľným spôsobom, 
e)	nenavštevuje materskú školu v čase prerušenia prevádzky počas letných prázdnin.

(3)	Počas dochádzky dieťaťa do materskej školy v čase letných prázdnin:
a)	zákonný zástupca dieťaťa uhrádza plnú výšku príspevku podľa odseku 1,
b)	v čase školských prázdnin v termíne od 1. júla do 31. augusta  zákonný zástupca dieťaťa, ktoré bude dochádzať do materskej školy iba určitý počet dní, uhrádza za tieto dni iba pomernú časť príspevku za pobyt dieťaťa v materskej škole,
c)	pomernú časť určeného príspevku uhrádza zákonný zástupca dieťaťa v prípade, že bola prerušená prevádzka materskej školy zapríčinená závažnými dôvodmi zriaďovateľa bez možnosti zaradenia dieťaťa do náhradnej materskej školy.

§ 4
Školský klub detí
 
(1)	Na čiastočnú úhradu nákladov spojených s výchovno-vzdelávacou činnosťou školského klubu detí prispieva zákonný zástupca žiaka mesačne príspevok vo výške 15% životného minima na jedno nezaopatrené dieťa. 
(2)	Počas dochádzky dieťaťa do školského klubu detí v čase letných prázdnin rodič uhrádza plnú výšku stanoveného príspevku. 
(3)	Príspevok uhrádza zákonný zástupca žiaka základnej školy vopred, najneskôr do 10. dňa v príslušnom kalendárnom mesiaci.
(4)	Riaditeľ rozhodne o znížení alebo odpustení príspevku podľa odseku 1 alebo 2, zákonný zástupca žiaka o to písomne požiada a predloží doklad o tom, že je poberateľom dávky v hmotnej núdzi a príspevkov k dávke v hmotnej núdzi podľa osobitného predpisu6), alebo na základe písomnej žiadosti rodiča v závažných a opodstatnených dôvodoch.

  § 5
Školská jedáleň
(1)	Zákonný zástupca dieťaťa alebo žiaka uhrádza príspevok za čiastočnú úhradu nákladov vo výške nákladov na nákup potravín podľa vekových kategórií stravníkov v nadväznosti na odporúčané výživové dávky podľa finančných pásiem.
(2)	Finančné pásma určujú rozpätie nákladov na nákup potravín na jedno jedlo podľa vekových kategórií stravníkov:
a)	materská škola – 4. pásmo
b)	základná škola (1. stupeň a 2. stupeň) – 3. pásmo

(3)	Príspevky na nákup potravín na jeden deň pre dieťa materskej školy je spolu: 1,19 EUR, z toho na jedno jedlo:
a) doplnkové jedlo (desiata)       0,30 EUR,
b) hlavné jedlo (obed)                0,66 EUR,
c) doplnkové jedlo (olovrant)    0,23 EUR.

(4) Príspevky na nákup potravín na jedno jedlo pre žiaka základnej školy: 
a) doplnkové jedlo (desiata) žiaka vo veku od 6 do 11 rokov      0,49 EUR,
b) doplnkové jedlo (desiata) žiaka vo veku od 11 do 15 rokov    0,56 EUR, 
      c) hlavné jedlo (obed) žiaka vo veku od 6 do 11 rokov                0,96 EUR,
d) hlavné jedlo (obed) žiaka vo veku od 11 do 15 rokov             1,03 EUR.
(4)	Výroba jedál a nápojov pre dospelých stravníkov (zamestnanci škôl a školských zariadení v zriaďovateľskej pôsobnosti mestskej časti Bratislava-Dúbravka) sa zabezpečuje podľa vekovej kategórie stravníkov od 15 do 18/19 ročných a úhrada sa realizuje podľa Zákonníka práce). 
(5)	Cudzí stravníci uhrádzajú okrem príspevkov na nákup potravín na jedno jedlo aj režijné náklady minimálne 0,73 EUR. 
(6)	Príspevky na nákup potravín a réžia u cudzích stravníkov podľa ods. 3 až 6 sa uhrádzajú najneskôr do 10. dňa v príslušnom kalendárnom mesiaci.
(7)	Príspevok na nákup potravín na jedno jedlo pre dieťa alebo žiaka, u ktorého podľa posúdenia ošetrujúceho lekára zdravotný stav vyžaduje osobitné stravovanie sa určí podľa materiálno-spotrebných noriem a receptúr pre diétne stravovanie, vydané ministerstvom.
(8)	Zmenu finančných pásiem nákladov na nákup potravín na jedno jedlo podľa vekových kategórií stravníkov a príspevku zákonného zástupcu dieťaťa a žiaka vo výške nákladov na nákup potravín môže podľa novelizovaného VZN uskutočniť zriaďovateľ po prerokovaní s riaditeľom školy, vedúcou školskej jedálne, stravovacou komisiou školy a príslušnou radou školy. 

§ 6
Zrušovacie ustanovenie

Zrušuje sa:
Všeobecne záväzné nariadenie č. 4/2008 v znení všeobecného záväzného nariadenia č. 4/2009 o výške mesačného príspevku za pobyt dieťaťa v materskej škole v zriaďovateľskej pôsobnosti MČ Bratislava-Dúbravka, o výške mesačného príspevku na čiastočnú úhradu nákladov na činnosti školského klubu detí v zriaďovateľskej pôsobnosti MČ Bratislava-Dúbravka, o výške príspevku na čiastočnú úhradu nákladov a podmienky úhrady v školskej jedálni v zriaďovateľskej pôsobnosti MČ Bratislava-Dúbravka.

§ 7
Účinnosť

Toto všeobecne záväzné nariadenie nadobúda účinnosť 1. januára 2010.     

                                                                
                                                                                    Ing. Ján Sandtner 
                                                                                      starosta